Υπουργείο Διοικητικής Ανασυγκρότησης

Το Υπουργείο Διοικητικής Ανασυγκρότησης (2016-2019) δημιουργήθηκε στις 5 Νοεμβρίου 2016 όταν αποσπάστηκε από το Υπουργείο Εσωτερικών και Διοικητικής Ανασυγκρότησης, με Προεδρικό Διάταγμα που εκδόθηκε από την Κυβέρνηση Αλέξη Τσίπρα του Σεπτεμβρίου 2015. Καταργήθηκε στις 9 Ιουλίου 2019, με την συγχώνευση του στο Υπουργείο Εσωτερικών. 

Στο Προεδρικό Διάταγμα της δημιουργίας του, αναφέρεται ότι προέκυψε από ανασύσταση και μετονομασία του Υπουργείου Διοικητικής Μεταρρύθμισης και Ηλεκτρονικής Διακυβέρνησης και μετονομασία του σε σε Υπουργείο Διοικητικής Ανασυγκρότησης. 

Οι αρμοδιότητες τις οποίες κράτησε ήταν αυτές που είχε πριν το Υπουργείο Διοικητικής Μεταρρύθμισης και Ηλεκτρονικής Διακυβέρνησης το 2015, συμπεριλαμβανομένης της εποπτείας των φορέων που υπάγονταν σε αυτό.  , Δημοσίευση: 31/10/2016 - 20:03Προεδρικό Διάταγμα 123/2016 - ΦΕΚ 208/A/4-11-2016 Ανασύσταση και μετονομασία του Υπουργείου Διοικητικής Μεταρρύθμισης και Ηλεκτρονικής Διακυβέρνησης, ανασύσταση του Υπουργείου Τουρισμού, σύσταση Υπουργείου Μεταναστευτικής Πολιτικής και Υπουργείου Ψηφιακής Πολιτικής, Τηλεπικοινωνιών και Ενημέρωσης, μετονομασία Υπουργείων Εσωτερικών και Διοικητικής Ανασυγκρότησης, Οικονομίας, Ανάπτυξης και Τουρισμού και Υποδομών, Μεταφορών και Δικτύων.

 Ιστορία 
 Την 1 Αυγούστου 1974 με την απόφαση 14984/31.7.1974απόφαση 14984/31.7.1974, ΦΕΚ B 763/1974 του Πρωθυπουργού Κ. Καραμανλή η εποπτεία επί της Γενικής Διεύθυνσης Δημοσίας Διοικήσεως ανατέθηκε στον Υφυπουργό παρά τω Πρωθυπουργώ Ιωάννη Μπούτο. Στις 21 Σεπτεμβρίου 1974 η ανωτέρω απόφαση αντικαταστάθηκε από την απόφαση 17546/21.9.1974απόφαση 17546/21.9.1974, ΦΕΚ B 915/1974 χωρίς τροποποίηση των αντίστοιχων αρμοδιοτήτων του Υφυπουργού.
 Στις 11 Οκτωβρίου 1974 με την απόφαση 20020/11.10.1974απόφαση 20020/11.10.1974, ΦΕΚ B 1053/1974 του Πρωθυπουργού Κ. Καραμανλή η εποπτεία επί της Γενικής Διεύθυνσης Δημοσίας Διοικήσεως ανατέθηκε στον Υπουργό παρά τω Πρωθυπουργώ Άγγελο Βλάχο.
 Στις 5 Δεκεμβρίου 1974 με την απόφαση 24682/3.12.1974απόφαση 24682/3.12.1974, ΦΕΚ B 1275/1974 του Πρωθυπουργού Κ. Καραμανλή η εποπτεία επί της Γενικής Διεύθυνσης Δημοσίας Διοικήσεως ανατέθηκε στον Υπουργό παρά τω Πρωθυπουργώ Γεώργιο Ράλλη.
 Την 1 Ιανουαρίου 1975 με το Ν.Δ. 216/1974Ν.Δ. 216/1974, ΦΕΚ A 367/1974, μετά από πρόταση της Κυβέρνησης Κ. Καραμανλή, συνεστήθη το Υπουργείο Προεδρίας Κυβερνήσεως, στο οποίο μεταφέρθηκε, μεταξύ άλλων, η Γενική Διεύθυνση Δημοσίας Διοικήσεως. Συγχρόνως η θέση του Υπουργού παρά τω Πρωθυπουργώ, ο οποίος ασκούσε την εποπτεία επί της Γενικής Διεύθυνσης, καταργήθηκε. 
 Στις 14 Σεπτεμβρίου 1995 με το Π.Δ. 373/1995Π.Δ. 373/1995, ΦΕΚ A 201/1995, μετά από πρόταση του Πρωθυπουργού Α. Παπανδρέου, το Υπουργείο Προεδρίας της Κυβέρνησης συγχωνεύθηκε με το Υπουργείο Εσωτερικών στο Υπουργείο Εσωτερικών, Δημόσιας Διοίκησης και Αποκέντρωσης και την 1 Νοεμβρίου 1995 με το Π.Δ. 400/1995Π.Δ. 400/1995, ΦΕΚ A 226/1995 οι υπηρεσίες του συγκρότησαν τη Γενική Γραμματεία Δημόσιας Διοίκησης.
 Στις 9 Δεκεμβρίου 2003 με το Ν. 3200/2003Ν. 3200/2003, ΦΕΚ A 281/2003 η Γενική Γραμματεία Δημόσιας Διοίκησης μετονομάσθηκε σε Γενική Γραμματεία Δημόσιας Διοίκησης και Ηλεκτρονικής Διακυβέρνησης. 
 Στις 19 Σεπτεμβρίου 2007 με το Π.Δ. 205/2007Π.Δ. 205/2007,  ΦΕΚ A 231/2007, μετά από πρόταση του Πρωθυπουργού Κ. Καραμανλή, το Υπουργείο Εσωτερικών, Δημόσιας Διοίκησης και Αποκέντρωσης συγχωνεύθηκε με το Υπουργείο Δημόσιας Τάξης στο Υπουργείο Εσωτερικών.
 Στις 7 Οκτωβρίου 2009 με την απόφαση 2876/7.10.20092876/7.10.2009, ΦΕΚ B 2234/2009 του Πρωθυπουργού Γ. Παπανδρέου το Υπουργείο Εσωτερικών μετονομάστηκε σε Υπουργείο Εσωτερικών, Αποκέντρωσης και Ηλεκτρονικής Διακυβέρνησης.
 Στις 27 Ιουνίου 2011 με το Π.Δ. 65/2011Π.Δ. 65/2011, ΦΕΚ A 147/2011, μετά από πρόταση του Πρωθυπουργού Γ. Παπανδρέου, η Γενική Γραμματεία Δημόσιας Διοίκησης και Ηλεκτρονικής Διακυβέρνησης του Υπουργείου Εσωτερικών, Αποκέντρωσης και Ηλεκτρονικής Διακυβέρνησης συγκροτήθηκε σε Υπουργείο Διοικητικής Μεταρρύθμισης και Ηλεκτρονικής Διακυβέρνησης.
 Στις 26 Ιανουαρίου 2015 με το ΠΔ 24/2015 το υπουργείο συγχωνεύτηκε με το Υπουργείο Εσωτερικών και Διοικητικής Ανασυγκρότησης με απόφαση του πρωθυπουργού Αλέξη Τσίπρα
 Στις 5 Νοεμβρίου 2016 με το ΠΔ 123/2016 το υπουργείο ανασυστάθηκε ως Υπουργείο Διοικητικής Μεταρρύθμισης και Ηλεκτρονικής Διακυβέρνησης και μετονομάστηκε σε Διοικητικής Ανασυγκρότησης
 Στις 8 Ιουλίου 2019 με το ΠΔ 81/2019 ύστερα από πρόταση του Πρωθυπουργού Κ. Μητσοτάκη το Υπουργείο Διοικητικής Ανασυγκρότησης καταργήθηκε και οι αρμοδιότητες του μεταφέρθηκαν στο Υπουργείο Εσωτερικών.

 Διάστημα  Ονομασία  1974-1975  Γενική Διεύθυνση Δημοσίας Διοικήσεως [στον Πρωθυπουργό]  1975-1995  Υπουργείο Προεδρίας Κυβερνήσεως (Προεδρίας της Κυβέρνησης)  1995-2007  Υπουργείο Εσωτερικών, Δημόσιας Διοίκησης και Αποκέντρωσης  2007-2009  Υπουργείο Εσωτερικών  2009-2011  Υπουργείο Εσωτερικών, Αποκέντρωσης και Ηλεκτρονικής Διακυβέρνησης 2011-2015  Υπουργείο Διοικητικής Μεταρρύθμισης και Ηλεκτρονικής Διακυβέρνησης  2015-2016  Υπουργείο Εσωτερικών και Διοικητικής Ανασυγκρότησης 2016-2019  Υπουργείο Διοικητικής Ανασυγκρότησης

 Διατελέσαντες Υπουργοί Διοικητικής Ανασυγκρότησης

 Όνομα  Έναρξη Θητείας  Λήξη Θητείας  Κυβέρνηση  Σχόλια Όλγα Γεροβασίλη 5 Νοεμβρίου 2016  28 Αυγούστου 2018  Κυβέρνηση Αλέξη Τσίπρα Σεπτεμβρίου 2015 Ανασύσταση του Υπουργείου Μαριλίζα Ξενογιαννακοπούλου  28 Αυγούστου 2018  9 Ιουλίου 2019 Κυβέρνηση Αλέξη Τσίπρα Σεπτεμβρίου 2015 Ανασχηματισμός

Αναφορές